en da en da da da ro da da da sv da da en sv da en da nl da da da da da da da da en da fr da da en
Varmer, Hjørdis - Nordic Women's Literature
Forfatteren er uddannet kontorassistent. 1991-2009 drev hun forlaget Vadis, som udgav hendes egne letlæsningsbøger samt historiske romaner.
Hjørdis Varmer debuterede i 1971 med Per og Torben pjækker den, inspireret af en søn med læsevanskeligheder. Hun har siden skrevet en lang række letlæsningsbøger, novellesamlinger samt historiske romaner om bl.a. 2. Verdenskrig i Det forår da far gik under jorden, 1980; om landarbejderliv i romanserien om Karen fra Hedegården, Ungerne fra Hedegården 1-3, 1984-85; om middelalderens hekseforfølgelser og om slaveflugt og -oprør i henholdsvis Flugten fra Master Flint, 1992, og Det blodige oprør på Sankt Jan, 1994. Det bedste sted i verden er fra 1997.
Siden ovenstående biografi blev publiceret i Nordisk Kvindelitteraturhistorie har Hjørdis Varmer udgivet adskillige børnebøger, en samling rejseberetninger, og romanen De ville det bedste, 2000. Desuden har hun skrevet to slægtshistoriske bind om sin svenske oldemor, Johanna fra Småland, 2006, og Tiden efter Johanna, 2007.
Hjørdis Varmer har bl.a. modtaget Lise Louise Laura Volsts pris i 2000 og en række rejselegater fra Statens Kunstfond.
Udvalgt litteratur om forfatteren
Hjørdis Varmer: "Dengang blev jeg altså vred" i: Ulla Kofod-Olsen (red.): Drøm, digt og virkelighed, 1986
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.